
2024/0303 (NLE)
Forslag til
RÅDETS GENNEMFØRELSESAFGØRELSE
om konstatering af, at betingelserne for betaling af den anden rate af den ikketilbagebetalingspligtige finansielle støtte og af lånestøtten i henhold til planen for Ukraine under Ukrainefaciliteten er opfyldt på tilfredsstillende vis 

[bookmark: _Hlk172115450]RÅDET FOR DEN EUROPÆISKE UNION HAR —
[bookmark: _Hlk172115434][bookmark: _Hlk172115421]under henvisning til traktaten om Den Europæiske Unions funktionsmåde, 
[bookmark: _Hlk172111742]under henvisning til Europa-Parlamentets og Rådets forordning (EU) 2024/792 af 29. februar 2024 om oprettelse af Ukrainefaciliteten[footnoteRef:2], særlig artikel 26, stk. 4, [2: 	EUT L, 2024/792, 29.2.2024, ELI: http://data.europa.eu/eli/reg/2024/792/oj. ] 

under henvisning til forslag fra Europa-Kommissionen,
ud fra følgende betragtninger:
[bookmark: _Hlk172111757](1)	Søjle I i Ukrainefaciliteten ("faciliteten") stiller finansiel støtte til rådighed for Ukraine på op til 38 270 000 000 EUR for perioden 2024-2027 i form af ikketilbagebetalingspligtig støtte og lån. Finansieringen under søjle I tildeles hovedsageligt på grundlag af planen for Ukraine ("planen"). Planen fastsætter reform- og investeringsdagsordenen for Ukraine og de kvalitative og kvantitative skridt, der er knyttet til finansieringen under facilitetens søjle I. 
(2)	I henhold til artikel 19 i forordning (EU) 2024/792 vedtog Rådet gennemførelsesafgørelse (EU) 2024/1447[footnoteRef:3] om godkendelse af vurderingen af planen. Tidsplanen for overvågning og gennemførelse af planen, herunder de kvalitative og kvantitative skridt, der er knyttet til finansieringen under facilitetens søjle I, er fastsat i bilaget til gennemførelsesafgørelse (EU) 2024/1447. [3: 	Rådets gennemførelsesafgørelse (EU) 2024/1447 af 14. maj 2024 om godkendelse af vurderingen af planen for Ukraine (EUT L, 2024/1447, 24.5.2024, ELI: http://data.europa.eu/eli/dec_impl/2024/1447/oj.] 

[bookmark: _Hlk181809472](3)	De samlede finansielle midler, der er stillet til rådighed for planen ved Rådets gennemførelsesafgørelse (EU) 2024/1447, beløber sig til 32 270 000 000 EUR, heraf 5 270 000 000 EUR i form af ikketilbagebetalingspligtig finansiel støtte og op til 27 000 000 000 EUR i form af et lån. 
(4)	I overensstemmelse med artikel 24 og 25 i forordning (EU) 2024/1447 er der udbetalt 6 000 000 000 EUR til Ukraine som ekstraordinær mellemfinansiering og 1 890 000 000 EUR i form af forfinansiering, der udgør en forskudsbetaling på 7 % af den lånestøtte, som Ukraine er berettiget til at modtage i henhold til planen.
(5)	I overensstemmelse med artikel 26, stk. 4, i forordning (EU) 2024/792 er der udbetalt 4 165 092 857 EUR til Ukraine i første rate, heraf 1 500 000 000 EUR i form af ikketilbagebetalingspligtig finansiel støtte og 2 665 092 857 EUR i form af lån. I overensstemmelse med bestemmelserne i den låneaftale, der er indgået mellem Unionen og Ukraine i henhold til artikel 22 i forordning (EU) 2024/792, blev et beløb på 200 598 387 EUR af den første rate anvendt til at afvikle forfinansieringen af lånet.
(6)	I overensstemmelse med artikel 26, stk. 2, i forordning (EU) 2024/792 indgav Ukraine den 10. oktober 2024 en anmodning om betaling af anden rate af den ikketilbagebetalingspligtige finansielle støtte og af lånestøtten på i alt 4 248 847 926 EUR, jf. bilaget til Rådets gennemførelsesafgørelse (EU) 2024/1447, og fremlagde dokumentation for, at otte ud af ni trin er gennemført på tilfredsstillende vis. Yderligere dokumentation vedrørende den tilfredsstillende opfyldelse af det resterende trin blev forelagt den 31. oktober 2024. Anmodningen var ledsaget af de dokumenter, der kræves i henhold til artikel 12 i rammeaftalen, artikel 5 i finansieringsaftalen og artikel 6 i låneaftalen mellem Unionen og Ukraine i henhold til artikel 9, 10 og 22 i forordning (EU) 2024/792. 
(7)	Ukraine har sammen med sin betalingsanmodning givet en behørig begrundelse for opfyldelsen på tilfredsstillende vis af de ni skridt, der senest skal opfyldes i tredje kvartal 2024, i overensstemmelse med gennemførelsesafgørelse (EU) 2024/1447. De ni skridt, som er gennemført på tilfredsstillende vis, vedrører forskellige reformer, der er fastsat i planen under kapitlerne om bekæmpelse af korruption og hvidvask af penge, menneskelig kapital, erhvervsklimaet, decentralisering og regionalpolitik, energisektoren og den grønne omstilling samt miljøbeskyttelse. Den særlige anklagemyndighed for korruptionsbekæmpelse fik mulighed for at øge antallet af medarbejdere. Handlingsplanen for gennemførelsen af strategien for inddrivelse af aktiver for 2023-2025, strategien for demografisk udvikling for perioden frem til 2040, handlingsplanen for deregulering og resolutionerne om ændring af den statslige strategi for regionaludvikling for 2021-2027 blev vedtaget. Desuden blev konceptnoten om anvendelsesområdet for undtagelser fra reglerne om miljøkonsekvensvurdering og strategisk miljøvurdering udarbejdet. Endelig trådte lovene om straffeloven og strafferetsplejeloven og om industriforurening og den afledte ret om engrosenergimarkedets integritet og gennemsigtighed i kraft. 
(8)	I overensstemmelse med artikel 26, stk. 4, i forordning (EU) 2024/792 foretog Kommissionen en vurdering af Ukraines betalingsanmodning og en positiv vurdering af den tilfredsstillende opfyldelse af de ni kvalitative og kvantitative skridt for den anden rate som anført i bilaget til denne afgørelse. Denne positive vurdering foretages i forbindelse med gennemførelsen af planen. Yderligere tilpasning til EU acquis vil ske gennem EU-tiltrædelsesprocessen.
(9)	Kommissionen vurderede, at Ukraine fortsat opfylder forudsætningen for EU-støtte, jf. artikel 5 i forordning (EU) 2024/792. Ukraine opretholder og respekterer navnlig fortsat effektive demokratiske mekanismer, herunder et parlamentarisk flerpartisystem og retsstatsprincippet, og sikrer respekt for menneskerettighederne, herunder rettighederne for personer, der tilhører mindretal.
(10)	Det bør derfor ved denne afgørelse fastslås, at de relevante betingelser for betaling af anden rate i henhold til planen er opfyldt på tilfredsstillende vis. 
(11)	I betragtning af den vanskelige finanspolitiske situation, som Ukraine står i, er det yderst vigtigt at udbetale midlerne så hurtigt som muligt. I betragtning af situationens hastende karakter og for at fremskynde processen bør denne afgørelse træde i kraft på dagen for offentliggørelsen i Den Europæiske Unions Tidende og finde anvendelse fra datoen for vedtagelsen — 
VEDTAGET DENNE AFGØRELSE: 
Artikel 1
[bookmark: _Hlk172111778]Det fastslås herved, at de relevante betingelser for betaling af den anden rate på 4 248 847 926 EUR, jf. bilaget til gennemførelsesafgørelse (EU) 2024/1447, er opfyldt på tilfredsstillende vis i overensstemmelse med den vurdering, som Kommissionen har foretaget i henhold til artikel 26 i forordning (EU) 2024/792, og som er knyttet til nærværende afgørelse som bilag.

Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
[bookmark: _Hlk172111802]Den finder anvendelse fra datoen for vedtagelsen. 

Udfærdiget i Bruxelles, den .

